CELEX: 62012TA0296
Language: hr
Date: 2015-06-12 00:00:00
Title: Predmet T-296/12: Presuda Općeg suda od 12. lipnja 2015. – Health Food Manufacturers’ Association i dr. protiv Komisije („Zaštita potrošača — Uredba (EU) br. 432/2012 — Zdravstvene tvrdnje koje se navode na hrani — Tužba za poništenje — Regulatorni akt koji ne podrazumijeva provedbene mjere — Izravni utjecaj — Dopuštenost — Povreda članaka 13. i 28. Uredbe (EZ) br. 1924/2006 — Načelo dobre uprave — Nediskriminacija — Pogrešni kriteriji ocjenjivanja — Uredba br. 1924/2006 — Prigovor nezakonitosti — Pravo na saslušanje — Pravna sigurnost — Nerazumno prijelazno razdoblje — Popis tvrdnji, čije je korištenje suspendirano”)

27.7.2015   
            
            
               HR
            
            
               Službeni list Europske unije
            
            
               C 245/14
            
         Presuda Općeg suda od 12. lipnja 2015. – Health Food Manufacturers’ Association i dr. protiv Komisije
   (Predmet T-296/12) (1)
   
   ((„Zaštita potrošača - Uredba (EU) br. 432/2012 - Zdravstvene tvrdnje koje se navode na hrani - Tužba za poništenje - Regulatorni akt koji ne podrazumijeva provedbene mjere - Izravni utjecaj - Dopuštenost - Povreda članaka 13. i 28. Uredbe (EZ) br. 1924/2006 - Načelo dobre uprave - Nediskriminacija - Pogrešni kriteriji ocjenjivanja - Uredba br. 1924/2006 - Prigovor nezakonitosti - Pravo na saslušanje - Pravna sigurnost - Nerazumno prijelazno razdoblje - Popis tvrdnji, čije je korištenje suspendirano”))
   (2015/C 245/17)
   Jezik postupka: engleski
   
      Stranke
   
   
      Tužitelji: The Health Food Manufacturers’ Association (East Molesey, Ujedinjena Kraljevina), Quest Vitamins Ltd (Birmingham, Ujedinjena Kraljevina), Natures Aid Ltd (Kirkham, Ujedinjena Kraljevina), Natuur-& gezondheidsProducten Nederland (Ermelo, Nizozemska) i New Care Supplements BV (Oisterwijk, Nizozemska) (zastupnici: B. Kelly i G. Castle, solicitors, i P. Bogaert, odvjetnik)
   
      Tuženik: Europska komisija (zastupnici: L. Flynn i S. Grünheid, agenti)
   
      Intervenijenti u potporu tužiteljima: FederSalus (Rim, Italija), Medestea biotech SpA (Torino, Italija) i Naturando Srl (Osio Sotto, Italija) (zastupnici: E. Valenti i D. Letizia, odvjetnici)
   
      Intervenijenti u potporu tuženiku: Francuska Republika (zastupnici: D. Colas i S. Menez, zatim D. Colas i S. Ghiandoni, agenti), Europski parlament (zastupnici: J. Rodrigues i L. Visaggio, agenti), Vijeće Europske unije (zastupnici: I. Šulce i M. Moore, agenti) i Europska organizacija za zaštitu potrošača (BEUC) (Bruxelles, Belgija) (zastupnik: S. Pappas, odvjetnik)
   
      Predmet
   
   Zahtjev za poništenje Uredbe Komisije (EU) br. 432/2012 od 16. svibnja 2012. o utvrđivanju popisa dopuštenih zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece (SL L 136., str. 1.) (SL, posebno izdanje na hrvatskom jeziku, poglavlje 13., svezak 43., str. 281.) i navodne odluke Komisije o donošenju popisa zdravstvenih tvrdnji, čije je korištenje „suspendirano”.
   
      Izreka
   
   
               1.
            
            
               Tužba se odbija.
            
         
               2.
            
            
               Nalaže se društvima The Health Food Manufacturers’ Association, Quest Vitamins Ltd, Natures Aid Ltd, Natuur-& gezondheidsProducten Nederland i New Care Supplements BV snošenje vlastitih troškova kao i troškova Europske komisije.
            
         
               3.
            
            
               Francuska Republika, Europski parlament, Vijeće Europske unije, Europska organizacija za zaštitu potrošača (BEUC) te društva FederSalus, Medestea biotech SpA i Naturando Srl snosit će vlastite troškove.
            
         
      (1)  SL C 250, 18. 8. 2012.